## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 65. schôdza

 Číslo: CRD-2437/2020

233

**U z n e s e n i e**

**Ústavnoprávneho výboru Národnej rady Slovenskej republiky**

**z 11. marca 2021**

k vládnemu návrhu zákona, ktorým sa mení a dopĺňa **zákon č. 151/2002 Z. z. o používaní genetických technológií a geneticky modifikovaných organizmov** v znení neskorších predpisov a ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z. (tlač 363)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov a ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z. (tlač 363);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov a ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z. (tlač 363) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 233**

**z 11. marca 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov a ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z. (tlač 363)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, bode 8, § 22 ods. 2 písm. f) a písm. g) a bode 15, § 26 ods. 6 v úvodnej vete sa za slovo „uvedenie“ vkladá slovo „výrobku“.

Ide o legislatívno-technickú úpravu, ktorou sa spresňuje navrhovaný, neurčitý právny text s čl. 20 smernice 2001/18/ES; z čl. 20 v spojitosti s čl. 19 ods. 1 smernice 2001/18/ES (*príslušný orgán poskytuje písomný súhlas na umiestnenie geneticky modifikovaného organizmu ako výrobku alebo vo výrobku na trh)*, ako aj § 21 platného znenia zákona („*súhlas na uvedenie výrobku na trh*“).

1. V čl. I sa za bod 9 vkladá nový bod 10, ktorý znie:

„10. V § 24 ods. 3 v úvodnej vete sa slová „v internetovej sieti“ nahrádzajú slovami „na svojom webovom sídle“.“.

Nasledujúce body sa primerane prečíslujú.

Ide o legislatívno-technickú úpravu, ktorou sa jazykovo a  terminologicky (bod 2 prílohy č. 2 k Legislatívnym pravidlám tvorby zákonov) spresňuje navrhovaný právny text v súlade s  terminológiou použitou v čl. I bode 19, § 33 ods. 6 písm. a) návrhu zákona.

1. V čl. I, bode 14, § 26 ods. 5 písm. e) sa slovo „ľudí“ nahrádza slovami „zdravie ľudí“.

Ide o legislatívno-technickú úpravu, ktorou sa spresňuje navrhovaný právny text v súlade s čl. 18 ods. 2 smernice 2009/41/ES.

1. V čl. I sa za bod 18 vkladá nový bod 19, ktorý znie:

„19. V § 33 ods. 4 písm. b) sa slová „na internete“ nahrádzajú slovami „na svojom webovom sídle“.“.

Nasledujúce body sa primerane prečíslujú.

Ide o legislatívno-technickú úpravu, ktorou sa jazykovo a  terminologicky (bod 2 prílohy č. 2 k Legislatívnym pravidlám tvorby zákonov) spresňuje navrhovaný právny text v súlade s  terminológiou použitou v čl. I bode 19, § 33 ods. 6 písm. a) návrhu zákona.

1. V čl. I sa za bod 19 vkladajú nové body 20 a 21, ktoré znejú:

„20. V § 34 ods. 4 sa slová „v internetovej sieti“ nahrádzajú slovami „na webovom sídle ministerstva“.

21. V § 34 ods. 5 sa slová „na internete“ nahrádzajú slovami „na webovom sídle ministerstva“.“.

Nasledujúce body sa primerane prečíslujú.

Ide o legislatívno-technickú úpravu, ktorou sa jazykovo a  terminologicky (bod 2 prílohy č. 2 k Legislatívnym pravidlám tvorby zákonov) spresňuje navrhovaný právny text v súlade s  terminológiou použitou v čl. I bode 19, § 33 ods. 6 písm. a) návrhu zákona.

1. V čl. I sa za bod 20 vkladá nový bod 21, ktorý znie:

„21. V § 35 ods. 4 písm. b) sa slová „na internete“ nahrádzajú slovami „na svojom webovom sídle“.“.

Nasledujúce body sa primerane prečíslujú.

Ide o legislatívno-technickú úpravu, ktorou sa jazykovo a  terminologicky (bod 2 prílohy č. 2 k Legislatívnym pravidlám tvorby zákonov) spresňuje navrhovaný právny text v súlade s  terminológiou použitou v čl. I bode 19, § 33 ods. 6 písm. a) návrhu zákona.

1. V čl. I, bode 21, § 35 ods. 4 písm. g) sa slová „na trh postúpi kópiu hodnotiacej správy alebo stanoviska orgánu Európskej únie Ministerstvu pôdohospodárstva a rozvoja vidieka Slovenskej republiky“ nahrádzajú slovami „na trh, postúpi Ministerstvu pôdohospodárstva a rozvoja vidieka Slovenskej republiky kópiu hodnotiacej správy alebo stanoviska orgánu Európskej únie“.

Ide o legislatívno-technickú úpravu, ktorou sa jazykovo a  štylisticky spresňuje navrhovaný právny text v súlade s bodom 2 prílohy č. 2 k Legislatívnym pravidlám tvorby zákonov.

1. V čl. I, bode 25 úvodná veta znie:

„V prílohe prvý až tretí bod znejú:“.

Ide o legislatívno-technickú úpravu, vzhľadom na zachovanie súčasného označenia a nadpisu prílohy.

1. V čl. I, bode 25 a v čl. II, bode 8 sa za slová „(Ú. v. EÚ L 68, 13.3.2015)“ vkladajú slová „v platnom znení“.

Ide o legislatívno-technickú úpravu, ktorou sa spresňuje citácia právneho aktu Európskej únie.

1. V čl. II, bode 4, poznámke pod čiarou k odkazu 10a sa citácia „§ 35 ods. 4 písm. c) zákona č. 151/2002 Z. z. v znení zákona č. .../2020 Z. z.“ nahrádza citáciou „§ 35 ods.  4 písm. c) zákona č. 151/2002 Z. z. v znení neskorších predpisov.“.

Ide o legislatívno-technickú úpravu, vzhľadom na to, že návrh zákona nenovelizuje 35 ods. 4 písm. c) doterajšieho znenia zákona.